ಜವಾಹರಲಾಲ್ ಎ. ದರ್ದಾ

ಜವಾಹರಲಾಲ್ ಎ. ದರ್ದಾ (೨ ಜುಲೈ ೧೯೨೩  - ೨೫  ನವೆಂಬರ್ ೧೯೯೭), ಬಾಬೂಜಿ ಎಂದು ಜನಪ್ರಿಯವಾಗಿ ಪರಿಚಿತರು, ಭಾರತೀಯ ಸ್ವಾತಂತ್ರ್ಯ ಹೋರಾಟಗಾರ ಮತ್ತು ಹಿರಿಯ ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ರಾಜಕಾರಣಿ. ಅವರು ಲೋಕಮತ್ ಸಮೂಹ ಪತ್ರಿಕೆಗಳ (ಈಗಿನ ಲೋಕಮತ್ ಮೀಡಿಯಾ) ಸಂಸ್ಥಾಪಕ ಸಂಪಾದಕರಾಗಿದ್ದರು. ಅವರು ಪ್ರವರ್ತಕ ಪತ್ರಕರ್ತ ಮತ್ತು ಅವರ ಕಾಲದ ಪ್ರಮುಖ ರಾಜಕಾರಣಿ.

 ವೃತ್ತಿ 
ದರ್ದಾ ಅವರು ಸಮಾಜ ಸೇವಕರಾಗಿ ಪ್ರಾರಂಭಿಸಿದರು ಮತ್ತು ನಂತರ, ಮಹಾತ್ಮ ಗಾಂಧಿಯವರಿಂದ ಪ್ರೇರಿತರಾಗಿ, ೧೯೪೨ ರಲ್ಲಿ ಸತ್ಯಾಗ್ರಹ ಚಳವಳಿಯಲ್ಲಿ ಭಾಗವಹಿಸಿದರು ಮತ್ತು ಕ್ವಿಟ್ ಇಂಡಿಯಾ ಚಳವಳಿಗೆ ಸೇರಿದರು, ಇದಕ್ಕಾಗಿ ಅವರಿಗೆ ಒಂದು ವರ್ಷ ಮತ್ತು ೯ ತಿಂಗಳ ಜೈಲು ಶಿಕ್ಷೆ ವಿಧಿಸಲಾಯಿತು. ಜಬಲ್ಪುರ ಜೈಲಿನಲ್ಲಿದ್ದಾಗ ಅವರು ೧೦ ಆಗಸ್ಟ್ ೧೯೪೨ ರಂದು ಯುವ ಸಮ್ಮೇಳನವನ್ನು ಆಯೋಜಿಸಿದರು. ೧೯೪೪ ರಲ್ಲಿ ಅವರು ಯವತ್ಮಾಲ್‌ನಲ್ಲಿ ಆಜಾದ್ ಹಿಂದ್ ಸೇನೆಯನ್ನು ರಚಿಸಿದರು. ೧೯೭೩ ರಲ್ಲಿ ಅವರು ಕೋಪನ್ ಹ್ಯಾಗನ್ (ಡೆನ್ಮಾರ್ಕ್) ನಲ್ಲಿ ವಸತಿ ಕುರಿತ ಅಂತರರಾಷ್ಟ್ರೀಯ ಸಮ್ಮೇಳನದಲ್ಲಿ ಭಾರತ ಸರ್ಕಾರವನ್ನು ಪ್ರತಿನಿಧಿಸಿದರು.

 ಪ್ರಶಸ್ತಿಗಳು ಮತ್ತು ಸಾಧನೆಗಳು 
೧೨ ಸೆಪ್ಟೆಂಬರ್ ೨೦೧೩ ರಂದು, ಯುಕೆ ಹೌಸ್ ಆಫ್ ಕಾಮನ್ಸ್‌ನಲ್ಲಿ ಜವಾಹರಲಾಲ್ ದರ್ದಾ ಅವರಿಗೆ ಮರಣೋತ್ತರವಾಗಿ ಜೀವಮಾನ ಸಾಧನೆ ಪ್ರಶಸ್ತಿಯನ್ನು ನೀಡಲಾಯಿತು.

 ಯಾವತ್ಮಾಲ್ ವಿಮಾನ ನಿಲ್ದಾಣವನ್ನು ಜವಾಹರಲಾಲ್ ದರ್ದಾ ವಿಮಾನ ನಿಲ್ದಾಣ ಎಂದು ಕರೆಯಲಾಗುತ್ತದೆ.
 ಎಪಿಎಂಸಿ ಯವತ್ಮಾಲ್ ಅನ್ನು ಜವಾಹರಲಾಲ್ ದರ್ದಾ ಮಾರ್ಕೆಟ್ ಯಾರ್ಡ್ ಎಂದು ಕರೆಯಲಾಗುತ್ತದೆ.
 ಅವರು ೧೯೫೬ ರಲ್ಲಿ ಯವತ್ಮಾಲ್‌ನಲ್ಲಿ ಮೊದಲ ಕಾಲೇಜು ಅಮೋಲಚಂದ್ ಮಹಾವಿದ್ಯಾಲಯವನ್ನು ಸ್ಥಾಪಿಸಿದರು.
 ಜವಾಹರಲಾಲ್ ದರ್ದಾ ಇನ್ಸ್ಟಿಟ್ಯೂಟ್ ಆಫ್ ಇಂಜಿನಿಯರಿಂಗ್ ಮತ್ತು ಟೆಕ್ನಾಲಜಿ, ಯವತ್ಮಾಲ್.
 ಜವಾಹರಲಾಲ್ ದರ್ದಾ ಆಂಗ್ಲ ಮಾಧ್ಯಮ ಶಾಲೆ ಮತ್ತು ಜೂನಿಯರ್ ಕಾಲೇಜು, ಯವತ್ಮಾಲ್.
 ಜವಾಹರಲಾಲ್ ದರ್ದಾ ಸಂಗೀತ ಕಲಾ ಅಕಾಡೆಮಿ, ಲೋಕಮತ್ ಭವನ, ನಾಗ್ಪುರ.

 ಉಲ್ಲೇಖಗಳು 

ವರ್ಗ:೧೯೨೩ ಜನನ
ವರ್ಗ:೧೯೯೭ ನಿಧನ
ವರ್ಗ:ಭಾರತೀಯ ಸ್ವಾತಂತ್ರ್ಯ ಹೋರಾಟಗಾರರು
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ವರ್ಗ:ಭಾರತದ ರಾಜಕಾರಣಿಗಳು